Forțele Aeriene britanice au doborât rachete lansate de Iran asupra Israelului. Sunak: Am salvat vieți în Israel și în țările vecine
Premierul britanic Rishi Sunak a confirmat, duminică, ajutorul acordat de Marea Britanie Israelului și a spus că au fost trimise „avioane suplimentare” în regiune, în cadrul operațiunilor deja în curs de desfășurare în Irak și Siria, relatează Sky News. El a mai spus că Forțele Aeriene Regale ale Marii Britanii (RAF) au doborât rachete lansate de Iran, „salvând vieți nu doar în Israel, ci și în țările vecine, cum ar fi Iordania”.